
104 DR 31.10.2011 

 
Berkenaan masalah kekurangan pegawai farmasi, rekod terkini menunjukkan 

semua jawatan pegawai farmasi di negeri Sabah telah diisi, sebanyak 291 jawatan 
telah diisi di 23 buah hospital dan 59 jawatan lagi telah diisi di 27 buah klinik kesihatan 
seluruh Sabah. Seperti mana Ahli Yang Berhormat sedia maklum mulai September 
2011 kerajaan telah memendekkan tempoh khidmat wajib bagi pegawai farmasi 
Kementerian Kesihatan dari tiga tahun ke satu tahun. Ini bertujuan untuk mengimbangi 
keperluan negara bagi ahli farmasi dalam sektor industri farmaseutikal tempatan. 
Kementerian akan sentiasa memberi perhatian serius terhadap masalah kekurangan 
tenaga kerja perkhidmatan kesihatan dan akan menangani masalah ini secara 
berterusan.   

Tuan Yang di-Pertua, izinkan saya merujuk kepada persoalan Yang Berhormat 
Tawau dan Yang Berhormat Kota Kinabalu berkaitan kemudahan, peralatan dan 
bekalan di hospital-hospital dan penjagaan kesihatan di negeri Sabah yang telah 
ketinggalan zaman selama 10 hingga 15 tahun berbanding Semenanjung Malaysia 
serta persoalan apakah pelan segera untuk membaiki hospital dan pemeliharaan 
kesihatan di Kota Kinabalu, Sandakan dan juga Tawau. 

Memang tidak dinafikan terdapat sedikit jurang perbezaan dari segi 
kemudahan kesihatan yang terdapat di Sabah berbanding Semenanjung Malaysia. 
Antara lain keadaan topografi, kemudahan infrastruktur, pengangkutan dan kepadatan 
penduduk yang rendah dan berselerak ditambah dengan kekurangan kemudahan 
infrastruktur asas merupakan faktor utama mengehadkan akses kepada perkhidmatan 
kesihatan bukan sahaja di negeri Sabah malah di negeri Sarawak berbanding dengan 
Semenanjung Malaysia.  

Ini memberi cabaran yang amat besar kepada pihak kementerian untuk 
menyampaikan perkhidmatan kesihatan kepada penduduk Sabah dan Sarawak 
khususnya di kawasan pedalaman. Namun Kementerian Kesihatan amat komited. Bagi 
mengatasi masalah ini pelbagai usaha telah dan akan diteruskan dan dilaksanakan 
bagi mengimbangi keadaan tersebut di antara wilayah. Perkembangan terkini 
menyaksikan perbincangan strategi bagi mengatasi masalah ini dan perkara ini 
dibincangkan di Jawatankuasa Kabinet mengenai bumiputera Sabah dan Sarawak 
yang dipengerusikan sendiri oleh Yang Amat Berhormat Perdana Menteri. Antara lain 
strategi yang telah dan akan dilaksanakan termasuklah: 

(i) penempatan pegawai perubatan serta pergigian di Sabah 
dan Sarawak melalui arahan pentadbiran dan pemberian 
insentif seperti penempatan (posting) dengan izin, tempoh 
terhad, pemberian elaun wilayah dan kesusahan dan 
memberi keutamaan kepada mereka untuk kemajuan 
kerjaya seperti kemudahan biasiswa, kepakaran dan kursus 
pendek di luar negara; 

(ii) kementerian juga akan membina lebih banyak fasiliti 
kesihatan statik seperti klinik kesihatan; 

(iii) kementerian akan meningkatkan perkhidmatan kepakaran di 
hospital-hospital daerah; dan 

(iv) memperkukuhkan perkhidmatan klinik bergerak darat, air 
dan udara termasuklah perolehan baru dan menggantikan 
kenderaan serta ambulan serta memperkembangkan 
perkhidmatan flying doctor di kawasan terpencil walaupun 
hakikatnya ia menelan belanja yang besar. 

Datuk Alexander Nanta Linggi [Kapit]: Kapit.  

Tuan Yang di-Pertua: Yang Berhormat Kapit. 

Datuk Alexander Nanta Linggi [Kapit]: Boleh sedikit? 

Datuk Rosnah binti Haji Abd. Rashid Shirlin: Okey. 

Datuk Alexander Nanta Linggi [Kapit]: Terima kasih Tuan Yang di-Pertua, 
terima kasih Yang Berhormat Timbalan Menteri. Berkenaan dengan perkhidmatan 
kesihatan di luar bandar. Di kawasan saya di Kapit ada kawasan yang agak terpencil 
ada klinik desa iaitu Klinik Desa Nanga Merit. Masalah di sana sebab ini berkenaan 
dengan ambulan, tetapi maksud saya di sini bukan ambulan kereta di jalan raya. 



Berkenaan masalah kekurangan pegawai farmasi, rekod terkini menunjukkan. semua jawatan pegawai farmasi di negeri Sabah telah diisi, sebanyak 291 jawatan telah diisi di 23 buah hospital dan 59 jawatan lagi telah diisi di 27 buah klinik kesihatan seluruh Sabah. Seperti mana Ahli Yang Berhormat sedia maklum mulai September 2011 kerajaan telah memendekkan tempoh khidmat wajib bagi pegawai farmasi Kementerian Kesihatan dari tiga tahun ke satu tahun. Ini bertujuan untuk mengimbangi keperluan negara bagi ahli farmasi dalam sektor industri farmaseutikal tempatan. Kementerian akan sentiasa memberi perhatian serius terhadap masalah kekurangan tenaga kerja perkhidmatan kesihatan dan akan menangani masalah ini secara berterusan. Tuan Yang di-Pertua, izinkan saya merujuk kepada persoalan Yang Berhormat Tawau dan Yang Berhormat Kota Kinabalu berkaitan kemudahan, peralatan dan bekalan di hospital-hospital dan penjagaan kesihatan di negeri Sabah yang telah ketinggalan zaman selama 10 hingga 15 tahun berbanding Semenanjung Malaysia serta persoalan apakah pelan segera untuk membaiki hospital dan pemeliharaan kesihatan di Kota Kinabalu, Sandakan dan juga Tawau. Memang tidak dinafikan terdapat sedikit jurang perbezaan dari segi kemudahan kesihatan yang terdapat di Sabah berbanding Semenanjung Malaysia. Antara lain keadaan topografi, kemudahan infrastruktur, pengangkutan dan kepadatan penduduk yang rendah dan berselerak ditambah dengan kekurangan kemudahan infrastruktur asas merupakan faktor utama mengehadkan akses kepada perkhidmatan kesihatan bukan sahaja di negeri Sabah malah di negeri Sarawak berbanding dengan Semenanjung Malaysia. Ini memberi cabaran yang amat besar kepada pihak kementerian untuk menyampaikan perkhidmatan kesihatan kepada penduduk Sabah dan Sarawak khususnya di kawasan pedalaman. Namun Kementerian Kesihatan amat komited. Bagi mengatasi masalah ini pelbagai usaha telah dan akan diteruskan dan dilaksanakan bagi mengimbangi keadaan tersebut di antara wilayah. Perkembangan terkini menyaksikan perbincangan strategi bagi mengatasi masalah ini dan perkara ini dibincangkan di Jawatankuasa Kabinet mengenai bumiputera Sabah dan Sarawak yang dipengerusikan sendiri oleh Yang Amat Berhormat Perdana Menteri. Antara lain strategi yang telah dan akan dilaksanakan termasuklah: (i) penempatan pegawai perubatan serta pergigian di Sabah dan Sarawak melalui arahan pentadbiran dan pemberian insentif seperti penempatan (posting) dengan izin, tempoh terhad, pemberian elaun wilayah dan kesusahan dan memberi keutamaan kepada mereka untuk kemajuan kerjaya seperti kemudahan biasiswa, kepakaran dan kursus pendek di luar negara; (ii) kementerian juga akan membina lebih banyak fasiliti kesihatan statik seperti klinik kesihatan; (iii) kementerian akan meningkatkan perkhidmatan kepakaran di hospital-hospital daerah; dan. (iv) memperkukuhkan perkhidmatan klinik bergerak darat, air dan udara termasuklah perolehan baru dan menggantikan kenderaan serta ambulan serta memperkembangkan perkhidmatan flying doctor di kawasan terpencil walaupun hakikatnya ia menelan belanja yang besar. Datuk Alexander Nanta Linggi [Kapit]: Kapit. Tuan Yang di-Pertua: Yang Berhormat Kapit. Datuk Alexander Nanta Linggi [Kapit]: Boleh sedikit?. Datuk Rosnah binti Haji Abd. Rashid Shirlin: Okey. Datuk Alexander Nanta Linggi [Kapit]: Terima kasih Tuan Yang di-Pertua, terima kasih Yang Berhormat Timbalan Menteri. Berkenaan dengan perkhidmatan kesihatan di luar bandar. Di kawasan saya di Kapit ada kawasan yang agak terpencil ada klinik desa iaitu Klinik Desa Nanga Merit. Masalah di sana sebab ini berkenaan dengan ambulan, tetapi maksud saya di sini bukan ambulan kereta di jalan raya.